CELEX: 62007CJ0510
Language: bg
Date: 2008-07-17
Title: Решение на Съда (пети състав) от 17 юли 2008 г. # Комисия на Европейските общности срещу Кралство Белгия. # Неизпълнение на задължения от държава-членка - Директива 68/414/ЕИО - Член 1, параграф 1 - Задължение да се поддържат постоянно минимални запаси от нефтопродукти - Нарушаване. # Дело C-510/07.

Решение на Съда (пети състав) от 17 юли 2008 г. — Комисия/Белгия
      (Дело C‑510/07)
      „Неизпълнение на задължения от държава-членка — Директива 68/414/ЕИО — Член 1, параграф 1 — Задължение да се поддържат постоянно минимални запаси от нефтопродукти — Нарушаване“
      Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 226 ЕО) (вж. точка 10)
      Предмет
      
         
               Неизпълнение на задължения от държава-членка — Неизпълнение на задължението за поддържане на запаси от петролни продукти съгласно
                  член 1, параграф 1 от Директива 68/414/ЕИО на Съвета от 20 декември 1968 година относно налагането на задължение на държавите-членки
                  на ЕИО да поддържат минимални запаси от суров нефт и/или нефтопродукти (ОВ L 308, стр. 14), изменена и впоследствие кодифицирана
                  с Директива 2006/67/ЕО на Съвета от 24 юли 2006 година (ОВ L 217, 2006 г., стр. 8; Специално издание на български език, 2007 г.,
                  глава 12, том 2, стр. 244) — Естество и обхват на задължението за поддържане на запаси — Разминаване между цифровите данни,
                  предоставени от съответната държава-членка, и данните, предоставени от Евростат — Метод за изчисляване на запасите от петролни
                  продукти и на вътрешното потребление на тези продукти.
               
            Диспозитив
      
         
                  1)
               
               
                  
               
               
                  	Като не е приело всички необходими законови, подзаконови и административни разпоредби, за да поддържа по всяко време на територията
                     на Общността минималните запаси от петролни продукти за втората категория петролни продукти, изброени в член 2 от Директива
                     68/414/ЕИО на Съвета от 20 декември 1968 година относно налагането на задължение на държавите-членки на ЕИО да поддържат минимални
                     запаси от суров нефт и/или нефтопродукти, изменена с Директива 98/93/ЕО на Съвета от 14 декември 1998 година, Кралство Белгия
                     не е изпълнило задълженията си по член 1, параграф 1 от същата директива.
                  
               
            
         
                  2)
               
               
                  
               
               
                  	Осъжда Кралство Белгия да заплати съдебните разноски.